Hermandad de Cristo Despojado de sus Vestiduras y Compasión de Nuestra Señora

A Hermandad de Cristo Despojado de sus Vestiduras y Compasión de Nuestra Señora (en aragonés Chermandat de Cristo Espullato d'as suyas Vestiduras y Compasión d'a Nuestra Sinyora) ye una cofadría d'a Semana Santa zaragozana.

 Historia 
L'orichen d'ista chermandat ye l'Agrupación Musical Getsemaní de Zaragoza, una asociación musico-cultural que fue establita o 6 d'aviento de 2001. Mienbros de dita agrupación deciden fundar una cofadría ta salir en as procesions de Semana Santa y lo fan oficialment o día 14 de setiembre de 2003, festividat de l'Aponderación d'a Santa Cruz y d'o Cristo de Chetsemaní, patrón tetular de l'agrupación musical.

Ixe mesmo anyo lo 15 de noviembre se presentan os documentos d'a chermandat a lo chermano mayor d'a Sangre de Cristo y bels días dimpués a l'arcebispato de Zaragoza. Cuatro anyos mas tardi, o 28 de chinero de 2007 s'aproboron os estatutos y a seu canonica d'a chermandat, que sería la ilesia de Sant Chuan d'os Panez de Zaragoza.

O día 7 de marzo s'entregoron as copias d'a documentación orichinal a los presidents d'a Sangre de Cristo y d'a Chunta Cordinadora de cofadrías. Asinas en o pregón d'a Semana Santa de 2007 a cofadría fue presentata y por invitación d'a Sangre de Cristo salió en o Santo Entierro, dezaga d'a cofradía de Nuestra Señora de la Asunción y Llegada de Jesús al Calvario y debant d'a cofradía de la Exaltación de la Santa Cruz, en l'orden que les corresponderba en l'inte d'a Pasión de Cristo que representa la chermandat.

Cuan se creyó a chermandat se demandó a la Sangre de Cristo l'ampren de l'antigo paso d'o Balcón de Pilatos que ye en a Reyal Capiella d'a Ilesia de Santa Isabel de Portugal (Sant Caitano) y que actualment no sale en procesions de Semana Santa. A la fin no i habió un alcuerdo sobre as condicions d'o contrato d'amprato d'a imachen y a chermandat decidió mercar a suya actual imachen en propiedat.

Anque a suya seu canonica ye a ilesia de Sant Chuan d'os Panez a seu social se troba en o convento de Santa María de Cherusalem d'a chermanas clarisas de Zaragoza.

 Paso 
250px|thumb|left|Cristo DespojadoCristo Despojado'': Obra d'estilo barroco feita por os escultors d'Arte Sacro de Madrit sobre fusta de cedro con una altaria de 180 cm. Policromata por o pintor José Soriano. A corona de punchas d'o Cristo ye feita con punchas naturals. Os suyos vestitos son de tierzopelo granat, ubiertos por o peito representan l'inte en que Chesús yera espullato d'éls ta estar penchato en a Cruz. Iste paso ye prou nuevo, de l'anyo 2007, por o que encara no ye rematato y en os siguients anyos s'adhibirán atras feguras como romanos u hebreus ta completar a escena.

 Uniforme y emblema 
L'habito d'a chermandat ye una tunica de color granat, os miembros d'a sección d'instrumentos levan toz tercerol granat, igual que os portaestandartes y cetreros y a resta de seccions incluyitos os portiadors d'os pasos leban caperucho blanco. Toz os cofadres levan capa de color blanca con o emblema d'a chermandat en o huembro ezquierdo.

O emblema ye una cruz con una sabana dencima d'os suyos brazos.

Despojado